Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Francisco Pérez Arregui jaunak egindako galderaren erantzuna, Foru Diputazioak emana, Ollokiko oinezkoentzako pasabide seguruari buruzkoa. Galdera 2020ko azaroaren 20ko 130. Nafarroako Parlamentuko Aldizkari Ofizialean argitaratu zen.

Iruñean, 2020ko abenduaren 17an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Francisco Pérez Arregui jaunak 10-20/PES-00304 galdera aurkeztu du, Nafarroako Gobernuko Lurralde Kohesiorako kontseilariak idatziz erantzun dezan. Bertan honako galdera hauek egiten ditu:

Zer konponbide emanen du Nafarroako Gobernuak Ollokiko oinezkoentzako pasabide seguru gisa, trenbidea zeharkatzeko Uharterako norabidean?

Noiz gauzatuko da aipatutako jarduketa?

Galderei erantzunez, kontseilariak hauxe jakinarazten du: konponbide segurua eskaini nahian, Nafarroako Gobernuko Herri-lanen eta Azpiegituren Zuzendaritza Nagusiko Azterlan eta Proiektuen Zerbitzua oinezkoentzako ibilbide baten proiektua egiten ari da.

Proiektu hori amaitu arte ez dira ezagutuko ez jarduketaren xehetasunak, ez obrak egiteko egutegia.

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko abenduaren 16an

Lurralde Kohesiorako kontseilaria: Bernardo Ciriza Pérez